**รายงานการประชุมสภาองค์การบริหารส่วนตำบลแสนตอ**

**สมัยสามัญ สมัยที่ 1 ครั้งที่1/2565**

**วันพุธที่ 5 มกราคม 2565**

**ณ ห้องประชุมองค์การบริหารส่วนตำบลแสนตอ**

|  |  |  |  |
| --- | --- | --- | --- |
|  | ผู้มาประชุม |  |  |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1 | นายสาโรจน์ โพธิ์ไทย | ประธานสภา อบต. | สาโรจน์ โพธิ์ไทย |
| 2 | นายบุญยิ่ง ตานาคำ | รองประธานสภา อบต.  | บุญยิ่ง ตานาคำ |
| 3 | นางนารีรัตน์ รักจรรยาบรรณ | เลขานุการสภา อบต. | นารีรัตน์ รักจรรยาบรรณ |
| 4 | นายกฤษ์ แป๊ะแก้ว | สมาชิกสภา อบต. หมู่ 1 | กฤษ์ แป๊ะแก้ว |
| 5 | นายกิตติศักดิ์ รัตตนวิเชียร | สมาชิกสภา อบต. หมู่ 2 | กิตติศักดิ์ รัตตนวิเชียร |
| 6 | นายอำนวย แสนสุข | สมาชิกสภา อบต. หมู่ 3 | อำนวย แสนสุข |
| 7 | นางสาวณัฐสุจีร์ ชูชาติ | สมาชิกสภา อบต. หมู่ 4 | ณัฐสุจีร์ ชูชาติ |
| 8 | นายเสวก โพธิ์ขาว | สมาชิกสภาอบต. หมู่ 5 | เสวก โพธิ์ขาว |
| 9 | นายธีรพงษ์ วอนเพียร | สมาชิกสภา อบต. หมู่ 6 | ธีรพงษ์ วอนเพียร |
| 10 | นางสาวลภัสกร ศรีเอี่ยม | สมาชิกสภา อบต. หมู่ 9 | -ลา- |
| 11 | นางสาวจิราพร แสนสุข | สมาชิกสภา อบต. หมู่ 10 | จิราพร แสนสุข |
| 12 | นายไพโรจน์ เกิดฤทธิ์ | สมาชิกสภา อบต. หมู่ 11 | -ลา- |
| 13 | นายสุเจต ธนกุลศรีสุข | สมาชิกสภา อบต. หมู่ 12 | สุเจต ธนกุลศรีสุข |
| 14 | นายอำนาจ ศรีจันทร์ | สมาชิกสภา อบต. หมู่ 13 | อำนาจ ศรีจันทร์ |
|  | ผู้เข้าร่วมประชุม |  |  |
| 15 | นางพรทิพย์ แสนสุข | นายก อบต.แสนตอ | พรทิพย์ แสนสุข |
| 16 | นายสหพัฒน์ ชวลิตบำรุง | รองนายก อบต.แสนตอ | สหพัฒน์ ชวลิตบำรุง |
| 17 | นายสิงหา ใจแก้ว | รองนายก อบต.แสนตอ | สิงหา ใจแก้ว |
| 18 | นายมั่น มีจั่น | เลขานุการนายก อบต.แสนตอ | มั่น มีจั่น |
| 19 | นายธัญญพัฒน์ ภัคพาณิชย์ | หัวหน้าสำนักปลัด | ธัญญพัฒน์ ภัคพาณิชย์ |
| 20 | นางภาวิณี เล็กอาราม | ผู้อำนวยการกองคลัง | ภาวิณี เล็กอาราม |
| 21 | นายนิวัฒน์ สำอางค์ | ผู้อำนวยการกองช่าง | นิวัฒน์ สำอางค์ |
| 22 | นางสาวภัทร์ธกานต์ จารุภักดิ์ชยานนท์ | เจ้าพนักงานธุรการปฏิบัติงาน | ภัทร์ธกานต์ จารุภักดิ์ชยานนท์ |
|  |  |  |  |

|  |  |
| --- | --- |
| **เริ่มประชุมเวลา 09.30 น.** |  |
| **ระเบียบวาระที่ 1** | **เรื่อง ประธานแจ้งให้ที่ประชุมทราบ** |
|  | -ไม่มี |
| **ระเบียบวาระที่ 2** | **เรื่อง รับรองรายงานการประชุมครั้งแรก/2564 เมื่อวันจันทร์ที่ 27 ธันวาคม 2564** |
| สาโรจน์ โพธิ์ไทยประธานสภาอบต.แสนตอ | -ขอให้สมาชิกสภาอบต.ทุกท่านได้ตรวจสอบสำเนาบันทึกรายงานการประชุมสภาครั้งแรก/2564 เมื่อวันจันทร์ที่27 ธันวาคม 2564 ว่ามีข้อความที่ต้องแก้ไขหรือไม่ครับ ขอให้ทุกท่านตรวจสอบตรงไหนผิดพลาดต้องแก้ไขบ้างครับ |
| ที่ประชุม | -ไม่มี |
| สาโรจน์ โพธิ์ไทยประธานสภาอบต.แสนตอ | -ถ้าไม่มีกระผมขอมติที่ประชุมสภารับรองรายงานการประชุมสภาครั้งแรก/2564 เมื่อวันจันทร์ที่ 27 ธันวาคม 2564 ถ้าทุกท่านรับรองรายงานการประชุมขอให้ทุกท่านยกมือด้วยครับ |
| ที่ประชุม | -มีมติเห็นชอบรับรองรายงานการประชุมสภาครั้งแรก/2564 เมื่อวันจันทร์ที่ 27 ธันวาคม 2564 โดยสมาชิกสภาอบต.ยกมือขึ้นทุกคน |
| **ระเบียบวาระที่ 3** | **เรื่อง คำแถลงนโยบายนายกองค์การบริหารส่วนตำบลแสนตอ** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | สำหรับระเบียบวาระนี้มีระเบียบกฎหมายที่เกี่ยวข้องดังนี้1.พรบ.สภาตำบลและองค์การบริหารส่วนตำบล พ.ศ.2537 แก้ไขเพิ่มเติม (ฉบับที่7) พ.ศ.2562ม.58/5 ก่อนนายกองค์การบริหารส่วนตำบลเข้ารับหน้าที่ให้ประธานสภาองค์การบริหารส่วนตำบลเรียกประชุมสภาองค์การบริหารส่วนตำบลเพื่อให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกองค์การบริหารส่วนตำบลวรรคสาม การประชุมเพื่อแถลงนโยบายของนายกองค์การบริหารส่วนตำบลให้กระทำโดยเปิดเผย โดยนายกองค์การบริหารส่วนตำบลต้องจัดทำนโยบายเป็นลายลักษณ์อักษรแจกให้สมาชิกสภาองค์การบริหารส่วนตำบลทุกคนที่มาประชุมด้วยวรรคห้า ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลเป็นประจำทุกปีวรรคหก คำแถลงนโยบายของนายกองค์การบริหารส่วนตำบลและรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบลด้วย |
| สาโรจน์ โพธิ์ไทยประธานสภาอบต.แสนตอ | -ในลำดับต่อไปขอเชิญนางพรทิพย์ แสนสุข นายกองค์การบริหารส่วนตำบลแสนตอแถลงนโยบายต่อสภาอบต.ด้วยครับ |
| พรทิพย์ แสนสุขนายก อบต.แสนตอ | เรียน ท่านประธานสภาองค์การบริหารส่วนตำบลแสนตอที่เคารพ ตามประกาศคณะกรรมการการเลือกตั้ง เรื่อง ผลการเลือกตั้งนายกองค์การบริหารส่วนตำบลแสนตอและสมาชิกสภาองค์การบริหารส่วนตำบลแสนตอ ฉบับวันที่ 21 ธันวาคม 2564ได้ประกาศรับรองผลการเลือกตั้งนายกองค์การบริหารส่วนตำบลและสมาชิกสภาองค์การบริหารส่วนตำบลแสนตอ แล้วนั้น ในการนี้ ตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึงปัจจุบัน มาตรา 58/5 ได้กำหนดให้ นายกองค์การบริหารส่วนตำบลแถลงนโยบายต่อสภาองค์การบริหารส่วนตำบลก่อนเข้ารับตำแหน่งหน้าที่ ในการนี้ข้าพเจ้า นางพรทิพย์ แสนสุข นายกองค์การบริหารส่วนตำบลแสนตอ ได้กำหนดนโยบายการบริหารงานองค์การบริหารตำบลแสนตอตลอดวาระนี้โดยยึดหลักให้มีความสอดคล้องกับความต้องการของประชาชน ตลอดจนนโยบายการพัฒนาของอำเภอ นโยบายการพัฒนาของจังหวัด และนโยบายการพัฒนาของรัฐบาล จึงขอนำเรียนท่านประธานสภาองค์การบริหารส่วนตำบลแสนตอ รองประธานสภาองค์การบริหารส่วนตำบลแสนตอ สมาชิกสภาองค์การบริหารส่วนตำบลแสนตอ และผู้ทรงเกียรติทุกท่าน เพื่อให้ได้รับทราบถึงเจตนารมณ์ และนโยบายของคณะผู้บริหารองค์การบริหารส่วนตำบลแสนตอ ซึ่งมีความมุ่งมั่นและความพร้อมที่จะพัฒนาตำบลแสนตอ ให้มีความเจริญในทุก ๆ ด้าน โดยการทุ่มเทความรู้ความสามารถและประสบการณ์ รวมทั้งการระดมสรรพกำลังต่าง ๆ เข้ามาช่วยในการพัฒนาตำบลแสนตอให้บรรลุเป้าหมาย ตามวิสัยทัศน์ที่กำหนดไว้ คือ “ชุมชนเข้มแข็ง ร่วมแรงพัฒนา นำพาเศรษฐกิจก้าวไกล ใส่ใจให้ประชาชนเป็นสุข” ทั้งนี้จะบริหารงานตามหลักธรรมาภิบาล คือหลักนิติธรรม หลักคุณธรรม หลักความโปร่งใส หลักความ มีส่วนร่วม หลักความรับผิดชอบ หลักความประหยัดและคุ้มค่า  เนื่องจากปัจจุบัน องค์การบริหารส่วนตำบลแสนตอตั้งอยู่ในเขตอำเภอท่ามะกา จังหวัดกาญจนบุรี ครอบคลุมพื้นที่ตำบลแสนตอ ประกอบด้วย 13 หมู่บ้าน มีพื้นที่ 18.55 ตารางกิโลเมตร ตำบลแสนตอมีการขยายตัวของพื้นที่ค่อนข้างสูง และมีอัตราการเพิ่มของประชากรมากขึ้น ทำให้พื้นที่ในเขตองค์การบริหารส่วนตำบลแสนตอ กลายเป็นแหล่งที่อยู่อาศัยที่สำคัญจากปัจจัยดังกล่าวข้างต้นจึงส่งผลให้เกิดปัญหาด้านต่าง ๆ ตามมาไม่ว่าจะเป็นปัญหาการวางระบบโครงสร้างพื้นฐานและบริการสาธารณะ การคมนาคมขนส่งและระบบสาธารณูปโภคปัญหาทางด้านสังคมและคุณภาพชีวิต ปัญหาด้านสาธารณสุข รวมทั้งปัญหาทางด้านสิ่งแวดล้อมและมลพิษต่าง ๆ  องค์การบริหารส่วนตำบลแสนตอ มีอำนาจหนาที่ตามพระราชบัญญัติสภาตำบลและองคการบริหารสวนตำบล พ.ศ. 2537 และที่แกไขเพิ่มเติมถึงฉบับที่ 7 พ.ศ. 2562 มาตรา 67 และมาตรา 68 ดังนี้ มาตรา 67 (1) จัดให้มีและบำรุงรักษาทางน้ำและทางบก(1/1) รักษาความเป็นระเบียบเรียบร้อย การดูแลการจราจร และส่งเสริมสนับสนุนหน่วยงานอื่นในการปฏิบัติหน้าที่ดังกล่าว(2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล(3) ป้องกันโรคและระงับโรคติดต่อ(4) ป้องกันและบรรเทาสาธารณภัย(5) จัดการ ส่งเสริม และสนับสนุนการจัดการศึกษา ศาสนา วัฒนธรรม และการฝึกอบรมให้แก่ประชาชน รวมทั้งการจัดการหรือสนับสนุนการดูแลและพัฒนาเด็กเล็กตามแนวทางที่เสนอแนะจากกองทุนเพื่อความเสมอภาคทางการศึกษา(6) ส่งเสริมการพัฒนาสตรี เด็ก เยาวชน ผู้สูงอายุ และผู้พิการ(7) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม(8) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น(9) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร เพื่อให้สามารถบรรลุตามเป้าภารกิจดังกล่าว คณะผู้บริหารจึงได้กำหนดนโยบายการบริหารไว้ดังนี้1. นโยบายด้านโครงสร้างพื้นฐาน 2. นโยบายด้านเศรษฐกิจ3. นโยบายด้านสังคม4. นโยบายด้านสาธารณสุขและสิ่งแวดล้อม5. นโยบายด้านการศึกษา ศิลปะ วัฒนธรรม ประเพณีและนันทนาการ6. นโยบายด้านความปลอดภัยในชีวิตและทรัพย์สิน7. นโยบายด้านการเมืองการบริหาร1. นโยบายด้านโครงสร้างพื้นฐาน1.1 พัฒนาก่อสร้าง ปรับปรุง โครงสร้างพื้นฐานและสาธารณูปโภค สาธารณูปการให้ทั่วถึงได้อย่างมีมาตรฐาน มีระบบการระบายน้ำที่ดี มีถนนสำหรับการสัญจรไป-มา ได้อย่างสะดวก มีไฟฟ้าแสงสว่างทั่วถึงทุกแหล่งชุมชนของอบต.2. นโยบายด้านเศรษฐกิจ2.1 ส่งเสริมและสนับสนุนพัฒนาการผลิตสินค้าด้านเกษตรให้มีคุณภาพมาตรฐานและความปลอดภัย2.2 ส่งเสริมและสนับสนุนขบวนการผลิตที่เป็นมิตรต่อสิ่งแวดล้อมและวิถีชีวิตของชุมชน เช่น โครงการปรับปรุงบำรุงดิน , โครงการปุ๋ยพืชสด2.3 ส่งเสริมและสนับสนุนการดำเนินการโครงการพัฒนากลุ่มอาชีพ กลุ่มผลิตสินค้าชุมชน อย่างทั่วถึง2.4 ส่งเสริมและสนับสนุน การขยายช่องทางการตลาด การบริการ ให้กับกลุ่มสินค้าทั้งในภาคการเกษตรและผลิตภัณฑ์สินค้าชุมชน2.5 ส่งเสริมและพัฒนาทักษะการประกอบอาชีพ ด้านการเกษตรกรรมแบบผสมผสาน2.6 ส่งเสริมและสนับสนุน ด้านเงินทุนแก่กลุ่มอาชีพต่างๆ ที่มีผลการดำเนินงานเป็นรูปธรรม2.7 ส่งเสริมและสนับสนุนการดำเนินชีวิตตามแนวคิด ปรัชญา เศรษฐกิจพอเพียงให้กับประชาชนในชุมชน3. นโยบายด้านสังคม3.1 ส่งเสริมและสนับสนุนการดำเนินกิจกรรมของผู้สูงอายุ ผู้พิการ ผู้ป่วยเอดส์และผู้ด้อยโอกาสในชุมชนให้มีคุณภาพชีวิตที่ดีขึ้น3.2 ส่งเสริมและสนับสนุนการดำเนินกิจกรรมของศูนย์พัฒนาครอบครัวตำบลแสนตอให้เป็นศูนย์กลางในการพัฒนาให้ครอบคลุมกลุ่มเป้าหมายโดยมีกิจกรรมอย่างต่อเนื่อง3.3 ส่งเสริมและสนับสนุนการจัดกิจกรรมของกลุ่มสตรี อาสาพัฒนาตำบลแสนตออย่างต่อเนื่องสม่ำเสมอ ประสานการดำเนินกิจกรรมและงบประมาณต่างๆให้กลุ่มสตรีสามารถพึ่งพาตนเองได้3.4 ส่งเสริมและสนับสนุนการดำเนินกิจกรรมของชมรมผู้สูงอายุ อย่างต่อเนื่องและสม่ำเสมอ3.5 ส่งเสริมและสนับสนุนการดำเนินกิจกรรมป้องกันและแก้ไขปัญหายาเสพติดในชุมชน 4. นโยบายด้านสาธารณสุขและสิ่งแวดล้อม4.1 ส่งเสริมและสนับสนุนให้ทุกภาคส่วนมีส่วนร่วมในการคัดแยกขยะการแก้ไขปัญหาขยะอย่างมีระบบ พร้อมทั้งอนุรักษ์ ฟื้นฟู รักษา สิ่งแวดล้อมชุมชนให้น่าอยู่4.2 ส่งเสริมและสนับสนุนการป้องกันโรคและระงับโรคติดต่อในชุมชน4.3 ส่งเสริมและสนับสนุนการจัดกิจกรรมด้านสุขภาพชุมชน4.4 ส่งเสริมและสนับสนุนการดำเนินงานกองทุนหลักประกันสุขภาพและกองทุนดูแลผู้สูงอายุ และบุคคลอื่นที่มีภาวะพึ่งพิงขององค์การบริหารส่วนตำบลแสนตอให้ครอบคลุม4.5 ส่งเสริมและสนับสนุนให้มีสถานที่ในการออกกำลังกายและเครื่องออกกำลังกายในชุมชนอย่างเพียงพอ4.6 ส่งเสริมการจัดตั้งตลาดที่ได้มาตรฐานสาธารณสุข4.7 ส่งเสริมและบูรณาการร่วมดำเนินการกับโรงพยาบาลส่งเสริมสุขภาพตำบลบ้าน แสนตอในการพัฒนางานสาธารณสุขในพื้นที่4.8 ส่งเสริมและสนับสนุนการดำเนินงานด้านสาธารณสุขของกรรมการหมู่บ้าน อสม. ทุกหมู่บ้าน4.9 ส่งเสริมและสนับสนุนกิจกรรมรักษาความสะอาด การปรับปรุงภูมิทัศน์สิ่งแวดล้อมในชุมชนให้สะอาดสวยงาม4.10 ส่งเสริมและสนับสนุนกิจกรรมการลดภาวะโรคร้อนด้วยการรณรงค์ปลุกจิตสำนึกให้ความรู้ถึงผลกระทบจากสภาวะเรือนกระจก4.11 ส่งเสริมและสนับสนุนการอนุรักษ์พลังงานและการใช้พลังงานอย่างประหยัดคุ้มค่า5. นโยบายด้านการศึกษา ศิลปวัฒนธรรม ประเพณีและนันทนาการ5.1 ส่งเสริมและพัฒนาศูนย์พัฒนาเด็กเล็กให้มีคุณภาพและมาตรฐานในด้านโครงสร้างบุคลากรและเทคโนโลยีที่ใช้ในการเรียนการสอน5.2 ส่งเสริมและสนับสนุนการพัฒนาคุณภาพเด็กตามวัยเรียนสู่มาตรฐานด้านการเรียนรู้ การพัฒนาคุณภาพสุขอนามัย ทั้งด้านร่างกาย สติปัญญาและอารมณ์5.3 ส่งเสริมและสนับสนุนการศึกษาสู่ความเป็นเลิศให้กับโรงเรียนด้วยการพัฒนาสื่อ การเรียนการสอนให้ทันสมัย พัฒนาบุคลากรทางด้านการศึกษาให้มีโอกาสพัฒนาตนเองตามโอกาสและเวลาอันเหมาะสม เพื่อสร้างความเชื่อมั่นให้กับผู้ปกครองและยกระดับการเรียนการสอนให้มีมาตรฐานและประสิทธิภาพมากยิ่งขึ้น5.4 ส่งเสริมและสนับสนุนโครงการโรงเรียนส่งเสริมคุณภาพให้กับเด็กนักเรียนให้มีคุณภาพสมบูรณ์ในทุกๆด้าน เช่น โครงการอาหารกลางวัน โครงการอาหารเสริมนม5.5 ส่งเสริมและสนับสนุนการดำเนินการศึกษาให้กับโรงเรียนประถมศึกษาในเขตพื้นที่ จำนวน 4 แห่ง5.6 ส่งเสริมและสนับสนุนศูนย์การเรียนรู้ชุมชนและสร้างชุมชนแสนตอให้เป็นชุมชนแห่งการเรียนรู้5.7 ส่งเสริมและสนับสนุนร่วมสืบสานกิจกรรมศิลปวัฒนธรรม และประเพณีที่ดีงามต่างๆ5.8 ส่งเสริมและสนับสนุนการถ่ายทอดภูมิปัญญาท้องถิ่นของผู้สูงอายุสู่เด็กและเยาวชนรุ่นหลังให้ร่วมสืบทอดกันต่อไป5.9 ส่งเสริมและสนับสนุนให้วัดเป็นศูนย์กลางของการพัฒนาจิตใจด้วยการเผยแพร่ศาสนธรรมให้กับประชาชนในทุกระดับ5.10 ส่งเสริมและสนับสนุนกิจกรรมกีฬา นันทนาการให้กับประชาชนทุกกลุ่มวัย6. นโยบายด้านความปลอดภัยในชีวิตและทรัพย์สิน6.1 จัดทำโครงการฝึกอบรมเตรียมรับมือด้านสาธารณภัยต่างๆให้กับอปพร.6.2 จัดหาเพิ่มเติมกำลังเจ้าหน้าที่ อปพร. ให้พอเพียงต่อการปฏิบัติหน้าที่6.3 จัดเตรียมบุคลากรและเครื่องมือ เครื่องใช้ในการป้องกันและบรรเทาสาธารณภัยให้พร้อมในการปฏิบัติหน้าที่ทุกสถานการณ์6.4 พัฒนาระบบกล้องวงจรปิดให้ครอบคลุมทุกพื้นที่6.5 จัดหาเครื่องมือหรือสัญญาณเตือนให้จุดทางแยกจุดเสี่ยงต่างๆ มีการใช้เส้นทางสัญจรที่สะดวกและปลอดภัย7. นโยบายด้านการเมืองและการบริหาร7.1 ส่งเสริมและสนับสนุนการพัฒนาองค์ความรู้ ความเข้าใจการปกครองในระบบประชาธิปไตยให้กับประชาชนทุกระดับ โดยการเผยแพร่ความรู้ให้กับผู้นำชุมชนและประชาชนได้เข้าใจในสิทธิและหน้าที่ของตนเกี่ยวกับการใช้สิทธิเลือกตั้ง และให้ประชาชนมีส่วนร่วมในการทำกิจกรรมการเมืองที่ไม่ขัดต่อระเบียบและกฎหมายอันนำมาซึ่งความแตกแยกและขัดแย้งในชุมชนโดยมุ่งเน้นความสมานฉันท์ ความรัก ความสามัคคี ความเข้าใจอันดีซึ่งกันและกัน ตามกฎระเบียบของการเลือกตั้ง7.2 บริหารงานด้วยความเที่ยงธรรม ซื่อสัตย์ สุจริต โดยยึดหลักธรรมาภิบาลและหลักการบริหารกิจการบ้านเมืองที่ดี ต่อต้านการทุจริตและคอรัปชั่น7.3 ส่งเสริมและสนับสนุนการพัฒนาศักยภาพของคณะผู้บริหาร สมาชิกสภาและพนักงานทุกคนให้มีทัศนคติที่ดีในการปฏิบัติงาน ด้วยการปรับปรุงและลดขั้นตอนในการปฏิบัติงานให้รวดเร็วเพื่ออำนวยความสะดวกให้กับประชาชน เพื่อให้ประชาชนเกิดความพึงพอใจในการให้บริการขององค์การบริหารส่วนตำบล7.4 ส่งเสริมและสนับสนุนเปิดโอกาสให้ประชาชนได้มีส่วนร่วมในการพัฒนาองค์การบริหารส่วนตำบล7.5 พัฒนาศูนย์ข้อมูลข่าวสารสารสนเทศเพื่อเผยแพร่ข้อมูลข่าวสารต่างๆทางเว็บไซต์ของอบต.และสื่ออิเล็กทรอนิกส์ต่างๆ7.6 ปรับปรุงและพัฒนารายได้ของอบต.ด้านการจัดเก็บภาษีอากรให้ทั่วถึงและเป็นธรรม7.7 มุ่งสร้างความรัก ความสามัคคี ความสมานฉันท์ เพื่อให้เกิดขึ้นในตำบลแสนตอท่านประธานสภาและท่านสมาชิกสภาที่เคารพ \* การกำหนดนโยบายดังกล่าวข้างต้น ตั้งอยู่บนพื้นฐานของความเป็นจริงขององค์การบริหารส่วนตำบลแสนตอ ทั้งข้างต้นเศรษฐกิจและสังคม สภาพแวดล้อมต่างๆ การที่จะทำให้นโยบาย ดังกล่าวบรรลุผลในทางปฏิบัติและเกิดประโยชน์สูงสุดแก่ประชาชนในท้องถิ่นนั้น ต้องอาศัยความร่วมมือจากทุกภาคส่วน ทั้งภายในและภายนอก คือ สมาชิกสภาองค์การบริหารส่วนตำบล พนักงานเจ้าหน้าที่ ส่วนราชการ กลุ่มองค์กรต่างๆ ที่สำคัญคือพี่น้องชาวแสนตอทุกทุกฝ่ายและดิฉันหวังเป็นอย่างยิ่งว่าการบริหารงานของดิฉันพร้อมคณะผู้บริหารตลอด 4 ปี นี้จะได้รับความร่วมมือจากทุกท่าน เพื่อสร้างประโยชน์และความอยู่ดีมีสุขแก่พี่น้องชาวตำบลแสนตอโดยทั่วหน้าค่ะ |
| นายสาโรจน์ โพธิ์ไทยประธานสภาอบต.แสนตอ | -สำหรับระเบียบวาระนี้จะไม่มีการลงมติถือว่าที่ประชุมได้รับทราบคำแถลงนโยบายของนายกอบต.เรียบร้อยแล้วนะครับ |
| ที่ประชุม | -รับทราบ |
| **ระเบียบวาระที่ 4** | **เรื่อง การกำหนดสมัยประชุมสภาสมัยสามัญ ประจำปี 2565 และสมัยแรกของปีถัดไป** |
| นายสาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -ตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 แก้ไขเพิ่มเติมถึงฉบับที่ 2 พ.ศ. 2554 ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาบังคับใช้โดยอนุโลมซึ่งพรบ.สภาตำบลและองค์การบริหารส่วนตำบล พ.ศ.2537 และแก้ไขเพิ่มเติม(ฉบับที่ 7)พ.ศ.2562 ม.53 ได้กำหนดให้ปีหนึ่งมีสมัยประชุมสามัญ 2 สมัยหรือหลายสมัยแต่ต้องไม่เกิน 4 สมัย ในสมัยประชุมสามัญในสมัยหนึ่งกำหนดไม่เกิน 15 วัน |
| สาโรจน์ โพธิ์ไทยประธานสภาอบต.แสนตอ | -ขอนำเรียนปรึกษาที่ประชุมว่าปี 2565 จะกำหนดสมัยประชุมกี่สมัย ตั้งแต่วันที่เท่าไหร่ถึงวันที่เท่าไหร่ และสมัยแรกของปีถัดไปตั้งแต่วันไหนถึงวันไหน |
| ที่ประชุม | -มีมติกำหนดสมัยประชุมสามัญจำนวน 4 สมัย ดังนี้สมัยสามัญสมัยที่ 1 ตั้งแต่วันที่ 5-19 มกราคม 2565สมัยสามัญสมัยที่ 2 ตั้งแต่วันที่ 9-23 พฤษภาคม 2565สมัยสามัญสมัยที่ 3 ตั้งแต่วันที่ 9-23 สิงหาคม 2565สมัยสามัญสมัยที่ 4 ตั้งแต่วันที่ 9-23 พฤศจิกายน 2565-และกำหนดการประชุมสภาสมัยแรกของปี 2566 ตั้งแต่วันที่ 9-23 กุมภาพันธ์ 2566 |
| **ระเบียบวาระที่ 5**  | **เรื่อง การขออนุมัติโอนงบประมาณรายจ่ายประจำปีงบประมาณ พ.ศ.2565ครั้งที่ 1** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -สำหรับระเบียบกฎหมายที่เกี่ยวข้องกับวาระนี้ ก็จะมีระเบียบกระทรวงมหาดไทยว่าด้วยวิธีการงบประมาณขององค์การบริหารส่วนท้องถิ่น พ.ศ.2563 ข้อ 27 การโอนงบประมาณรายจ่ายในงบลงทุนโดยการโอนเพิ่ม โอนลด ที่ทำให้ลักษณะปริมาณคุณภาพเปลี่ยนหรือโอนไปตั้งจ่ายรายการใหม่ให้เป็นอำนาจอนุมัติของสภาท้องถิ่น |
| สาโรจน์ โพธิ์ไทยประธานสภาอบต.แสนตอ | -สำหรับรายละเอียดการขออนุมัติโอนงบประมาณรายจ่ายประจำปีงบประมาณ 2565 ครั้งที่ 1 ขอเชิญท่านนายกชี้แจงรายละเอียดด้วยครับ แต่เนื่องจากท่านผู้บริหารเพิ่งเข้ารับการปฏิบัติหน้าที่ใหม่ จึงขอเชิญปลัดอบต.ช่วยชี้แจงรายละเอียดการขออนุมัติโอนงบประมาณรายจ่ายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -เนื่องจากครุภัณฑ์สำนักงานบางรายการชำรุดและไม่เพียงพอที่จะใช้ในการปฏิบัติงานของสำนักงานจึงมีความจำเป็นที่จะต้องโอนงบประมาณเพื่อจัดซื้อครุภัณฑ์มีรายการดังนี้โอนเพิ่มรายการที่ 1 แผนงานบริหารงานทั่วไป งบลงทุน ประเภทครุภัณฑ์สำนักงาน รายการเก้าอี้สำนักงาน บุนวม มีล้อเลื่อนปรับระดับสูงต่ำ จำนวน 6 ตัว เป็นเงิน 27,000 บาท โดยโอนลดงบประมาณ แผนงานบริหารงานทั่วไป งบบุคคลากร ประเภทรายจ่าย ค่าตอบแทนประธานสภา รองประธานสภา สมาชิกสภา เลขานุการสภาองค์กรปกครองส่วนท้องถิ่น จำนวน 27,000 บาทโอนเพิ่มรายการที่ 2 แผนงานบริหารงานทั่วไป งบลงทุน ประเภทครุภัณฑ์สำนักงาน รายการตู้เหล็ก 2 บานเลื่อนกระจก จำนวน 3 ตู้ เป็นเงิน 15,000 บาท โดยโอนลดงบประมาณ แผนงานบริหารงานทั่วไป งบบุคลากร ประเภทรายจ่าย ค่าตอบแทนประธานสภา รองประธานสภา สมาชิกสภา เลขานุการสภาองค์กรปกครองส่วนท้องถิ่น จำนวน 15,000 บาทโอนเพิ่มรายการที่ 3 แผนงานบริหารงานทั่วไป งบลงทุน ประเภทครุภัณฑ์สำนักงาน รายการตู้เหล็กเก็บเอกสารชนิด 2 บานเปิดทึบสูง จำนวน 1 ตู้ เป็นเงิน 5,000 บาท โดยโอนลดงบประมาณ แผนงานบริหารงานทั่วไป งบบุคลากร ประเภทรายจ่าย ค่าตอบแทนประธานสภา รองประธานสภา สมาชิกสภา เลขานุการสภาองค์กรปกครองส่วนท้องถิ่น จำนวน 5,000 บาท-ขอให้ท่านสมาชิกสภาฯทุกท่านดูเอกสารประกอบการพิจารณาด้วยค่ะ |
| สาโรจน์ โพธิ์ไทยประธานสภาอบต.แสนตอ | -ขอมติที่ประชุมสภาฯโอนงบประมาณรายจ่ายประจำปีงบประมาณพ.ศ. 2565 ครั้งที่ 1/2565รายการที่ 1 เก้าอี้สำนักงาน จำนวน 6 ตัว เป็นเงิน 27,000 บาทรายการที่ 2 ตู้เหล็ก 2 บาน เลื่อนกระจกจำนวน 3 ตู้ เป็นเงิน 15,000 บาทรายการที่ 3 ตู้เหล็ก 2 บานเปิดทึบสูง จำนวน 1 ตู้ เป็นเงิน 5,000 บาทถ้าอนุมัติให้โอนงบประมาณรายจ่ายขอให้ทุกท่านยกมือขึ้นด้วยครับ |
| ที่ประชุม | -มีมติอนุมัติโอนงบประมาณรายจ่ายประจำปีงบประมาณพ.ศ. 2565 ครั้งที่ 1 จำนวน 3 รายการ โดยสมาชิกสภาฯยกมือขึ้นทุกคน |
| **ระเบียบวาระที่ 6**  | **เรื่อง การพิจารณาคัดเลือกคณะกรรมการพัฒนาท้องถิ่น** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -สำหรับระเบียบกฎหมายที่เกี่ยวข้องมีดังนี้1.ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม(พ.ศ.2561)ข้อ 8 ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย(๑) ผู้บริหารท้องถิ่น ประธานกรรมการ(๒) รองนายกองค์กรปกครองส่วนท้องถิ่นนั้นทุกคน กรรมการ(๓) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ(๔) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ(๕) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ(๖) ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน กรรมการ(๗) ปลัดองค์กรปกครองส่วนท้องถิ่น กรรมการและเลขานุการ(๘) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการข้อ ๑๐ คณะกรรมการพัฒนาท้องถิ่นมีอำนาจหน้าที่ ดังนี้(๑) กำหนดแนวทางการพัฒนาท้องถิ่น โดยพิจารณาจาก(1.1) อำนาจหน้าที่ขององค์กรปกครองส่วนท้องถิ่น โดยเฉพาะอำนาจหน้าที่ที่มีผลกระทบต่อประโยชน์สุขของประชาชน เช่น การป้องกันและบรรเทา สาธารณภัย การผังเมือง(1.2) ภารกิจถ่ายโอนตามกฎหมายกำหนดแผนและขั้นตอนการกระจายอำนาจ(1.3) ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง เช่น การแก้ไขปัญหาความยากจน การป้องกันและแก้ไขปัญหายาเสพติด(1.4) กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด(1.5) นโยบายของผู้บริหารท้องถิ่นที่แถลงต่อสภาท้องถิ่น(1.6) แผนพัฒนาหมู่บ้านหรือแผนชุมชน ในการนำประเด็นข้างต้นมาจัดทำแผนพัฒนาท้องถิ่น ให้องค์กรปกครองส่วนท้องถิ่นคำนึงถึงสถานะทางการคลังของท้องถิ่น และความจำเป็นเร่งด่วนที่ต้องดำเนินการ มาประกอบการพิจารณาด้วย(๒) ร่วมจัดทำร่างแผนพัฒนาท้องถิ่น เสนอแนะแนวทางการพัฒนา และการแก้ไขปัญหาเกี่ยวกับการจัดทำร่างแผนพัฒนาท้องถิ่น ในการจัดทำร่างแผนพัฒนาท้องถิ่นให้องค์การบริหารส่วนจังหวัด เทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้งนำปัญหาความต้องการจากแผนพัฒนาหมู่บ้านหรือแผนชุมชน ที่เกินศักยภาพของหมู่บ้านหรือชุมชน ที่จะดำเนินการเองได้มาพิจารณาบรรจุไว้ในแผนพัฒนาท้องถิ่น แต่หากเกินศักยภาพของเทศบาล องค์การบริหารส่วนตำบล เมืองพัทยา และองค์กรปกครองส่วนท้องถิ่นอื่นที่มีกฎหมายจัดตั้ง ให้เสนอปัญหาความต้องการไปยังองค์การบริหารส่วนจังหวัด และให้องค์การบริหารส่วนจังหวัดนำมาพิจารณาบรรจุไว้ในแผนพัฒนาท้องถิ่นขององค์การบริหารส่วนจังหวัดตามอำนาจหน้าที่(๓) พิจารณาร่างแผนพัฒนาท้องถิ่นและร่างแผนการดำเนินงาน(๔) ให้ความเห็นชอบร่างข้อกำหนดขอบข่ายและรายละเอียดของงานตามข้อ ๑๙ (๒)(๕) พิจารณาให้ข้อคิดเห็นเกี่ยวกับการติดตามและประเมินผลแผนพัฒนาท้องถิ่น(๖) แต่งตั้งที่ปรึกษา คณะอนุกรรมการหรือคณะทำงานอื่นเพื่อช่วยปฏิบัติงานตามที่เห็นสมควร(๗) ในกรณีองค์การบริหารส่วนตำบล ให้คณะกรรมการพัฒนาองค์การบริหารส่วนตำบลมีหน้าที่ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนพัฒนาองค์การบริหารส่วนตำบลด้วย-มีวาระดำรงตำแหน่ง 4 ปี |
| สาโรจน์ โพธิ์ไทยประธานสภาอบต.แสนตอ | -ขอให้ท่านสมาชิกสภาอบต.คัดเลือกผู้สมควรเป็นคณะกรรมการพัฒนาท้องถิ่นจำนวน 3 คน โดยให้สมาชิกสภาอบต.เสนอชื่อและมีผู้รับรอง จำนวน 2 ท่าน |
| อำนวย แสนสุข ส.อบต. ม.3 | -ขอเสนอ นายเสวก โพธิ์ขาว ส.อบต. ม.5 |
| อำนาจ ศรีจันทร์ส.อบต. ม.13 | -ผู้รับรองคนที่ 1 |
| ธีรพงษ์ วอนเพียรส.อบต. ม.6 | -ผู้รับรองคนที่ 2 |
| สุเจต ธนกุลศรีสุขส.อบต. ม.12 | -ขอเสนอ นายธีรพงษ์ วอนเพียร ส.อบต. ม.6 |
| เสวก โพธิ์ขาว ส.อบต. ม.5 | -ผู้รับรองคนที่ 1 |
| กฤษ์ แป๊ะแก้วส.อบต. ม.1 | -ผู้รับรองคนที่ 2 |
| เสวก โพธิ์ขาว ส.อบต. ม.5 | -ขอเสนอนายอำนวย แสนสุข ส.อบต. ม.3 |
| สุเจต ธนกุลศรีสุขส.อบต. ม.12 | -ผู้รับรองคนที่ 1 |
| อำนาจ ศรีจันทร์ส.อบต. ม.13 | -ผู้รับรองคนที่ 2 |
| สาโรจน์ โพธิ์ไทยประธานสภาอบต.แสนตอ | -สรุปผลการคัดเลือกคณะกรรมการพัฒนาท้องถิ่น ได้แก่1.นายเสวก โพธิ์ขาว ส.อบต. ม.52.นายธีรพงษ์ วอนเพียร ส.อบต. ม.63.นายอำนวย แสนสุข ส.อบต. ม.3 |
| **ระเบียบวาระที่ 7**  | **เรื่อง การพิจารณาคัดเลือกคณะกรรมการติดตามและประเมินผลแผนพัฒนา** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -สำหรับระเบียบกฎหมายที่เกี่ยวข้องมีดังนี้1.ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติม(พ.ศ.2561)ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน(๔) หัวหน้าส่วนการบริหารที่คัดเลือกกันเองจำนวนสองคน(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ กรรมการตาม (1) (2) (3) (4) และ (5) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้ข้อ ๒๙ คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ดังนี้(๑) กำหนดแนวทาง วิธีการในการติดตามและประเมินผลแผนพัฒนาท้องถิ่น(๒) ดำเนินการติดตามและประเมินผลแผนพัฒนาท้องถิ่น(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร-มีวาระดำรงตำแหน่ง 4 ปี |
| สาโรจน์ โพธิ์ไทยประธานสภาอบต.แสนตอ | -ขอให้ท่านสมาชิกสภาอบต.คัดเลือกผู้ที่สมควรเป็นกรรมการติดตามและประเมินผลแผนพัฒนา จำนวน 3 คน โดยให้สมาชิกสภาอบต.เสนอชื่อและมีผู้รับรองจำนวน 2 ท่าน |
| อำนวย แสนสุข ส.อบต. ม.3 | -เสนอ นายกฤษ์ แป๊ะแก้ว ส.อบต. ม.1 |
| ธีรพงษ์ วอนเพียรส.อบต. ม.6 | -ผู้รับรองคนที่ 1 |
| กิตติศักดิ์ รัตตนวิเชียรส.อบต. ม.2 | -ผู้รับรองคนที่ 2 |
| อำนาจ ศรีจันทร์ส.อบต. ม.13 | -เสนอนายสุเจต ธนกุลศรีสุข ส.อบต. ม.12 |
| เสวก โพธิ์ขาวส.อบต. ม.5 | -ผู้รับรองคนที่ 1 |
| อำนวย แสนสุข ส.อบต. ม.3 | -ผู้รับรองคนที่ 2 |
| สุเจต ธนกุลศรีสุข ส.อบต. ม.12 | -เสนอนายเสวก โพธิ์ขาว ส.อบต. ม.5 |
| จิราพร แสนสุขส.อบต. ม.10 | -ผู้รับรองคนที่ 1 |
| ธีรพงษ์ วอนเพียรส.อบต. ม.6 | -ผู้รับรองคนที่ 2 |
| สาโรจน์ โพธิ์ไทยประธานสภาอบต.แสนตอ | -สรุปผลการคัดเลือกคณะกรรมการติดตามและประเมินผลแผนพัฒนา ได้แก่1.นายกฤษ์ แป๊ะแก้ว ส.อบต. ม.12.นายสุเจต ธนกุลศรีสุข ส.อบต. ม.123.นายเสวก โพธิ์ขาว ส.อบต. ม.5  |
| **ระเบียบวาระที่ 8** | **เรื่อง การพิจารณาคัดเลือกคณะกรรมการกองทุนหลักประกันสุขภาพ** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -ขอชี้แจงให้ท่านสมาชิกได้ทราบ อบต.แสนตอได้สมัครเข้าร่วมกองทุนหลักประกันสุขภาพ (สปสช.)เมื่อปีพ.ศ.2553 โดยปัจจุบันทาง อบต.ได้สมทบเงินเข้ากองทุนร้อยละ 50 ของเงินที่ได้รับจัดสรรจากกองทุนหลักประกันสุขภาพแห่งชาติ มีภารกิจหน้าที่เพื่อสร้างเสริมสุขภาพ การป้องกันโรค การฟื้นฟูสมรรถภาพและการรักษาพยาบาลระดับปฐมภูมิเชิงรุกที่จำเป็นต่อสุขภาพและการดำรงชีวิต-สำหรับระเบียบกฎหมายที่เกี่ยวข้องมีดังนี้1.ประกาศคณะกรรมการหลักประกันสุขภาพแห่งชาติ เรื่องหลักเกณฑ์เพื่อสนับสนุนให้องค์กรปกครองส่วนท้องท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ.2561 และแก้ไขเพิ่มเติมข้อ 12 ให้มีคณะกรรมการกองทุนหลักประกันสุขภาพ ประกอบด้วย(๑) ผู้บริหารสูงสุดขององค์กรปกครองส่วนท้องถิ่น เป็นประธานกรรมการ(๒) ผู้ทรงคุณวุฒิในท้องถิ่น จำนวนสองคน เป็นกรรมการ(๓) สมาชิกสภาองค์กรปกครองส่วนท้องถิ่นที่สภาองค์กรปกครองส่วนท้องถิ่นมอบหมาย จำนวน สองคน เป็นกรรมการ(๔) หัวหน้าหน่วยบริการปฐมภูมิที่จัดบริการสาธารณสุขในท้องถิ่น ที่คัดเลือกกันเอง จำนวนไม่เกินสองคน เป็นกรรมการ(๕) อาสาสมัครสาธารณสุขประจำหมู่บ้านในท้องถิ่นที่คัดเลือกกันเอง จำนวนสองคน เป็นกรรมการ(๖) ผู้แทนหมู่บ้านหรือชุมชนที่ประชาชนในหมู่บ้าน หรือชุมชนคัดเลือกกันเอง จำนวนไม่เกินห้าคน เป็นกรรมการ(๗) ผู้แทนของศูนย์ประสานงานหลักประกันสุขภาพประชาชน หรือหน่วยรับเรื่องร้องเรียนอิสระ ที่อยู่ในท้องถิ่นนั้น (ถ้ามี) เป็นกรรมการ(๘) ปลัดองค์กรปกครองส่วนท้องถิ่น เป็นกรรมการและเลขานุการ(๙) ผู้อำนวยการหรือหัวหน้ากองสาธารณสุข และสิ่งแวดล้อมหรือส่วนสาธารณสุข หรือที่เรียกชื่ออื่นขององค์กรปกครองส่วนท้องถิ่น หรือเจ้าหน้าที่อื่นที่ผู้บริหารสูงสุดขององค์กรปกครองส่วนท้องถิ่นมอบหมาย เป็นกรรมการและผู้ช่วยเลขานุการ(๑๐) หัวหน้าหน่วยงานคลังหรือเจ้าหน้าที่ ของหน่วยงานคลังที่ผู้บริหารสูงสุด ขององค์กรปกครองส่วนท้องถิ่นมอบหมาย เป็นกรรมการและผู้ช่วยเลขานุการข้อ ๑๖ คณะกรรมการกองทุนมีอำนาจหน้าที่ ดังต่อไปนี้(๑) พิจารณาอนุมัติแผนการเงินประจำปีของกองทุนหลักประกันสุขภาพ(๒) พิจารณาอนุมัติโครงการ หรือกิจกรรม ให้เป็นไปตามวัตถุประสงค์ของกองทุนตามข้อ ๑๐(๓) ออกระเบียบที่จำเป็นเพื่อประสิทธิภาพในการบริหารกองทุน ทั้งนี้ ต้องไม่ขัดหรือแย้งกับประกาศนี้(๔) สนับสนุนให้บุคคลในท้องถิ่นสามารถเข้าถึงบริการสาธารณสุขทั้งที่บ้าน ในชุมชนหรือหน่วยบริการ ได้อย่างทั่วถึงและมีประสิทธิภาพ(๕) ให้คำแนะนำในการจัดทำข้อมูลและโครงการ หรือกิจกรรมที่เกี่ยวกับงานสาธารณสุขของกลุ่มเป้าหมาย แก่หน่วยงาน องค์กรหรือกลุ่มประชาชน และองค์กรปกครองส่วนท้องถิ่น(๖) พิจารณาให้ความเห็นชอบรายงานผลการดำเนินงาน รายงานการรับเงิน การจ่ายเงินและเงินคงเหลือของกองทุนหลักประกันสุขภาพ |
| สาโรจน์ โพธิ์ไทยประธานสภาอบต.แสนตอ | -ขอให้ท่านสมาชิกสภาอบต.คัดเลือกคณะกรรมการกองทุนหลักประกันสุขภาพ จำนวน 2 คน โดยให้สมาชิกสภาอบต.เสนอชื่อและมีผู้รับรอง 2 ท่าน |
| ธีรพงษ์ วอนเพียรส.อบต. ม.6 | -ขอเสนอนางสาวณัฐสุจีร์ ชูชาติ ส.อบต. ม.4 |
| อำนวย แสนสุข ส.อบต. ม.3 | -ผู้รับรองคนที่ 1 |
| กฤษ์ แป๊ะแก้วส.อบต. ม.1 | -ผู้รับรองคนที่ 2 |
| อำนวย แสนสุข ส.อบต. ม.3 | -ขอเสนอนางจิราพร แสนสุข ส.อบต. ม. 10 |
| อำนาจ ศรีจันทร์ส.อบต. ม.13 | -ผู้รับรองคนที่ 1 |
| สุเจต ธนกุลศรีสุข ส.อบต. ม.12 | -ผู้รับรองคนที่ 2 |
| สาโรจน์ โพธิ์ไทยประธานสภาอบต.แสนตอ | -สรุปผลการคัดเลือกคณะกรรมการกองทุนหลักประกันสุขภาพ ได้แก่1.นางสาวณัฐสุจีร์ ชูชาติ ส.อบต. ม.42.นางจิราพร แสนสุข ส.อบต. ม. 10 |
| **ระเบียบวาระที่ 9**  | **เรื่อง การพิจารณาคัดเลือกคณะกรรมการการศึกษาขององค์กรปกครองส่วนท้องถิ่น** |
| สาโรจน์ โพธิ์ไทยประธานสภาอบต.แสนตอ | -ขอเชิญปลัดอบต.เลขานุการสภาฯชี้แจงระเบียบกฎหมายด้วยครับ |
| นารีรัตน์ รักจรรยาบรรณเลขานุการสภาอบต.แสนตอ | -สำหรับระเบียบกฎหมายที่เกี่ยวข้องมีดังนี้1.หนังสือกระทรวงมหาดไทย ด่วนที่สุด ที่ มท.0816.2/ว368 เรื่อง แนวทางการจัดทำแผนพัฒนาการศึกษา (พ.ศ.2566-2570) ขององค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่น อาศัยอำนาจตามข้อ 5 ของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม (พ.ศ.2561) และข้อ 5 ของระเบียบกระทรวงมหาดไทยว่าด้วยรายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ.2562 ได้กำหนดแนวทางการตั้งคณะกรรมการการศึกษาขององค์กรปกครองส่วนท้องถิ่นอย่างน้อยประกอบด้วย1.ผู้ทรงคุณวุฒิ ประธานกรรมการ2.ผู้ทรงคุณวุฒิ รองประธานกรรมการ3.ปลัดองค์กรปกครองส่วนท้องถิ่น กรรมการ4.ผู้อำนวยการสำนัก/กอง/ส่วนฯที่เกี่ยวข้อง กรรมการ5.ประธานคณะกรรมการสถานศึกษาในสังกัดทุกแห่ง กรรมการ6.ผู้ทรงคุณวุฒิตามที่สภาท้องถิ่นเห็นชอบ กรรมการ7.หัวหน้าหน่วยงานภาครัฐและภาคเอกชนที่เกี่ยวข้องที่สภาท้องถิ่นเห็นชอบ(ถ้ามี) กรรมการ8.ผู้อำนวยการสำนัก/กอง/ส่วนการศึกษา กรรมการและเลขานุการ-ให้คณะกรรมการการศึกษาฯตามข้อ 1 (3)–(8) ร่วมกันพิจารณาสรรหาผู้ทรงคุณวุฒิ เพื่อเป็นประธานกรรมการ-ให้จำนวนกรรมการตามข้อ 1 (1)(2)(5)(6)และ(7) รวมกันต้องมีจำนวนมากกว่ากึ่งหนึ่งของจำนวนคณะกรรมการการศึกษาฯทั้งหมด-ให้คณะกรรมการการศึกษาฯมีวาระการดำรงตำแหน่งคราวละ 4 ปี-ให้คณะกรรมการการศึกษาฯมีอำนาจหน้าที่ในการพิจารณาให้ความเห็นชอบแผนพัฒนาการศึกษาขององค์กรปกครองส่วนท้องถิ่น และติดตาม ประเมินผลแผนพัฒนาการศึกษาขององค์กรปกครองส่วนท้องถิ่น-สำหรับ(7) หัวหน้าหน่วยงานภาครัฐของเดิมเคยกำหนดเป็นคุณอำพร สุทธิสินทอง ผอ.รพ.สต.บ้านแสนตอเป็นคณะกรรมการ ซึ่งเป็นผู้ที่มีความรู้ ความสามารถจึงอยากให้ที่ประชุมได้ช่วยพิจารณาให้ความเห็นชอบคงเดิมไว้ สำหรับผู้ทรงคุณวุฒิที่ต้องได้รับความเห็นชอบจากสภาขอให้สภามีมติเห็นชอบด้วยค่ะ |
| สาโรจน์ โพธิ์ไทยประธานสภาอบต.แสนตอ | -ขอให้ท่านสมาชิกสภาอบต.คัดเลือกคณะกรรมการการศึกษาขององค์กรปกครองส่วนท้องถิ่น จำนวน 1 คนโดยให้สมาชิกสภาอบต.เสนอชื่อและมีผู้รับรอง 2 ท่าน |
| สุเจต ธนกุลศรีสุข ส.อบต. ม.12 | -ขอเสนอ นายสาโรจน์ โพธิ์ไทย ประธานสภาอบต.แสนตอ |
| อำนวย แสนสุข ส.อบต. ม.3 | -ผู้รับรองคนที่ 1 |
| กฤษ์ แป๊ะแก้วส.อบต. ม.1 | -ผู้รับรองคนที่ 2 |
| สาโรจน์ โพธิ์ไทยประธานสภาอบต.แสนตอ | -สรุปผลการคัดเลือกคณะกรรมการการศึกษาขององค์กรปกครองส่วนท้องถิ่น(6)ผู้ทรงคุณวุฒิ ตามที่สภาเห็นชอบได้แก่1.นายสาโรจน์ โพธิ์ไทย ประธานสภาอบต.แสนตอ และ (7) หัวหน้าหน่วยงานภาครัฐที่สภาเห็นชอบได้แก่ ผอ.รพ.สต.บ้านแสนตอ |
| **ระเบียบวาระที่ 10** | **เรื่องอื่นๆ** |
| นารีรัตน์ รักจรรยาบรรณเลขานุการสภาอบต.แสนตอ | -ขอให้ท่านสมาชิกสภาอบต.ช่วยดำเนินการสำรวจครอบครัวผู้ด้อยโอกาสในหมู่บ้านจำนวน 5 ครอบครัว ส่งที่งานพัฒนาชุมชนเพื่อให้เป็นข้อมูลในการช่วยเหลือผู้ด้อยโอกาสต่อไป |
| สาโรจน์ โพธิ์ไทยประธานสภาอบต.แสนตอ | -มีสมาชิกสภาอบต.ท่านใดจะพูดคุยอีกหรือไม่ ถ้าไม่มี ผมขอปิดการประชุมสภาสมัยสามัญ สมัยที่ 1 ครั้งที่ 1/2565 |
| **เลิกประชุม 12.00 น.** |  |

 ลงชื่อ นารีรัตน์ รักจรรยาบรรณ ผู้จดรายงานการประชุม

(นางนารีรัตน์ รักจรรยาบรรณ)

ตำแหน่ง เลขานุการสภาองค์การบริหารส่วนตำบลแสนตอ

 ลงชื่อ สาโรจน์ โพธิ์ไทย ผู้ตรวจรายงานการประชุม

(นายสาโรจน์ โพธิ์ไทย)

ตำแหน่ง ประธานสภาองค์การบริหารส่วนตำบลแสนตอ

 คณะกรรมการได้ตรวจรายงานการประชุมแล้วเห็นว่ามีข้อความถูกต้องจึงลงลายมือชื่อไว้เป็นสำคัญ

 ลงชื่อ................................................ ประธานคณะกรรมการ

 (นายสุเจต ธนกุลศรีสุข)

 ลงชื่อ................................................ คณะกรรมการ

 (นายเสวก โพธิ์ขาว)

 ลงชื่อ................................................. คณะกรรมการ

 (นายอำนวย แสนสุข)

 สภาองค์การบริหารส่วนตำบลแสนตอ ได้รับรองรายงานการประชุมแล้วเมื่อวันที่ 23 พฤษภาคม พ.ศ.2565

 ลงชื่อ

 (นายสาโรจน์ โพธิ์ไทย)

 ตำแหน่ง ประธานสภาองค์การบริหารส่วนตำบลแสนตอ